OpenLLM-France/wikimedia huggingface dataset:
# Ar goan

* AR GOAN.
* DA F.-M. ANN HUEL.
* Ann avel, er gwez huel, a c’hourdrouz ann douar,
* Ann heol a zo dislived ha henvel oud al loar ;
* Na gaveur mui a domder dindan bolz ann envou,
* Al laboused a dao mik, ha sioul eo ar c’hoajou.
* Hir ha teval eo ann noz, ha boull eo ar stered,
* Hag el leac’h kan ann eostik, dudiuz da glevet,
* Al loened-gouez, gand enkrez, a iud war ar mezou ;
* Iboud ar ster, enn draounien, a zav evel klemmou.
* Ann deiz berr a zeu gorrek ; pa ziblouz ann den,
* Ann avel-skourn en em zil enn he izili ien ;
* Kerkend, o tistrei d’he di, e wel, a-iouc’h he benn,
* Evel eur grib, dent-kenveur e pign oud he doen.
* Ann douar a zo skalfet, ar gwez zo heb deliou,
* Na weleur nikun er park, na nikun enn henchou ;
* Eur vogeden c’hlaz, spountuz, a zav teo er pelder,
* Hag eur c’houriz koummoul du enn dro-heol a weler.
* Evel ar mor, e tosta a wagennou buan,
* Ha setu deued ann hoabl evel eunn hed-gwenan ;
* Ar fulennou a gouez skank, ar bed a zo gwisket
* Vel danvez eur c’hrek-nevez da vintin hec’h euret.
* E tu ann avel ar gwez zo roudenned e gwenn ;
* Lann, balan, drez, ar strouez, bec’hied, a bleg ho fenn ;
* Teo eo ann erc’h er menez ha war ann doen blouz,
* Eur c’hi bennag o c’harza, n’en deuz hirio ken trouz.
* War lez ar ruzelennik, tarzed e kreiz ar prad,
* E voueta ar c’hefeleg, ar gioc’h, ann houad ;
* Ar voualc’h, mignoun d’ann den, evnedigou eleiz,
* A ziskrab ar berniou teil da glask enn-ho ho freiz.
* Eur vran goz a zo e gward, huel war eunn derven,
* War ann ed he c’hoarezed a ziskrab ann erven,
* Ma teu, dindan ann avel, c’houez ar poultr ho bete,
* Doc’h-tu eur wagadennik, ha kerkend da vale.
* Ar gegin, ar gazek-koad, a zo e bro ar rezin,
* Ar c’hanaber, al laouenan a zalc’h tosd d’ar vilin ;
* Ar sparfel hag ar barged, enn dro d’ar vereri,
* A gouez a bloum war ann drask hag a zeu d’he dibri.
* Ann erc’h a gompez pep tra, boued al loened a guz,
* Ann amzer a zo gant-han garo, kriz ha naounuz ;
* Ar paour a renk klask bara, mond a-dost, mond a-bell,
* Pe choum enn he lochennik ezommek da vervel.
* Hogen, kalounou ar Vreiziz zo leun a garantez,
* Pa welond ann dienez e teuont, gant truez,
* Da gas bara, kik ha koad d’al lochen vogedet ;
* Rag ar paour, eme Doue, na vo ked dilezet.
* Gand ar remm, ar gozidi a gerz war bouez ho baz,
* Rag e goan ho buez e maind ivez, siouaz !
* Tud iaouank, bezid out-ho ha preder ha truez :
* Goude ann hanv, mar bevod, ho po goan ivez.
* I.-M. Ar Iann
# Ar gogez

| ◄ Kentoc’h mervel ! | Ar gogez | Mili ► |
* Chilaouet holl ha chilaouet,
* Tran lar di re no
* Eur zon a zo neve zavet
* Tran la di ra lon la !
* Tran lar di re no !
* A zo zavet d’eur rum potred,
* Ma vo ankouaet ar merc’hed.
* Ar gwasan tra d’ar plac’hig kez,
* Ez eo dimezi d’eur gogez…
* Anveout a ran eur Pipi,
* En pep souben eman e fri !
* Eur potrig brao eo, war ma fé,
* Kaozeal flour, gwaskan goude ;
* Pipi-gogez, fe d’am douac’h,
* Hennez a zo ha potr, ha plac’h !
* A boan tec’het eus e wele :
* — Kanet o deus ar yer hirie ?
* Pipi d’ober tro ar c’hrewier :
* — Eun dousen c’hoaz da vont en kêr !
* Pa vezo ar zaout goroet,
* Ec’h aïo warlerc’h da welet…
* Mar ve chomet eun daken laez,
* Ne vo ket brao bezan matez…
* — Paneved-on, eme Bipi,
* Aman e vefe eur c’hoari !
* Ha kerkent da bod ar c’hoaven
* E vezo groet eur weladen ;
* Pa vezo al laez ribotet,
* Dre losten Pipi vo zilet !
* Neuze pa yel Pipi en kêr,
* E vo gantan eur pez paner…
* Amann, üo ha polizi,
* Holl a vont gwerzet gant Pipi ;
* Ken ma laro krennarded kêr :
* — Setu c’hoaz eun digoavenner !
* Evit ober e Yan-vravik,
* Pipi a breno danve mik,
* A breno traou d’ar vugale,
* Dilhad ha botou koat neve…
* Hag an arc’hant a vo dar wreg
* Kontet piz, gwenneg ha gwenneg.
* Dispign hep gouzout da Bipi
* Na vezo groet ebarz an ti ;
* Ha nag a zispign koulskoude,
* Ezom ha red d’ober bemde ;
* En despet da botr ar c’hoaven,
* Fant a renko ober skoden…
* Ha pa vo gouveet an dra,
* Trouz ha bec’h, ha chao… Tra, la, la !
* Evelse eman kont, tud kez,
* Elec’h ma zo eur Yan-Gogez.
* Kentel wirion ar zonig-man,
* Chilaouet anezi breman :
* Ar plac’h en ti, ar potr emaez,
* Ma kerzo mad an tiegez !
* An neb an eus ar zon zavet
* A zo gwreg d’eur gogez daonet ;
* Mes gant aon dimeus fest ar vaz
* N’he laro ket he hano c’hoaz…
* Mar c’hallfe bezan intanvez,
* N’he dimefe ken d’eur gogez !
# Ar goukou (J-P ar Braz)

Pa deu an nevez-amzer, gant e zoublien hag e heol tom da lakat trevajou an douar da boulza, ar goukou a deu ive da rei d’eomp da glevet he c’henta kanaouennou.
Ar goukou a zo prizet gant eul loden eus ar c’houeriaded, abalamour ma tigas d’he heul, en hor bro, heol tom hag an amzer-vad ; darn all a zispriz kals anezi abalamour m’eo troet d’ober he oll daoliou fall e kuz, ha ma ’z da gluja ha da c’hori he viou en neiziou great gant lapousedigou all.
Donedigez ar goukou, er bloaz-ma, he deus digaset da sonj d’in eus an taol fallagriez great gant ar Franmasoned en Orleans, da genver gouel Janed Ark, d’an 8 a viz mae.
Beteg-hen, an aotrou ’n Eskob Orleans a veze atao er penn kenta, er goueliou-ze lidet evit digas d’eomp koun, sonj, eus salvedigez ar gear a Orlean. Kelc’het gant ar Zaozon, Orlean a oe savetaet gant ar vesaërez santel Janed Ark digaset a-berz Doue evit tenna hor bro eus tre skilfou ar Zaozon.
Er bloaz-ma, Breudeur an tri-gorn o deus kavet kempen ha fichet a-zoare an neiz e leac’h ma kluje beteg-hen an dud a Iliz. Petra o deus great neuze ? Skriva d’ar sitoian Clemenceau, mevel bras ar Franmasoned, evit goulen lezel en Iliz bannielou, kroaziou ha skeudennou santel ; en o leac’h, Breudeur an Tri-Gorn a c’houlenne ma vije douget, e prosezion, bep a vrank gwez, arouez ar Franmasonerez… ha bep a davancher trigorn ive, ’mechans !
Clemenceau n’halle ket ober gwell eget ober e giz ma c’houlenne e Vreudeur trigorniek. Rak-se ’ta aotrou ’n Eskob Orlean n’eo ket bet deut, gant e brosezion, er-meaz eus e iliz-veur, da zeiz gouel Janed Ark. En deiz-se ne veze gwelet, dre ar ruiou, nemet tavancherou tri-gorniek ha brankou gwez. Ma n’eo ket eur vez !
An dra-ma n’eo nemed an taol kenta great gant ar Franmasoned. D’an holl goueliou relijius, en amzer da zont, e welimp anezo c’hoaz, me zo sûr, o tineiza ar gatoliked, evit en em lakaat en o leac’h, rak morse an dud-se n’o deus great netra a vad, nemet laëres ar pez a blij d’ezo. Micher ar goukou eo pen-da-ben !
J.-P. Ar Bras
« Dirlem »
# Ar goulmig dilezet

| ◄ Petra d’ober ? | Ar goulmig dilezet | Ma garrek ► |
Da Dinaïg.
* Ebarz ar roz, us d’ar vilin
* Eur goulm a gane bep mintin,
* A gane dindan ar c’helve
* Neve-amzer ar garante.
* Eun devez ar goulmig karet
* Da gana zo bet paouezet…
* II
* Us d’ar vilin, ebarz ar roz,
* E klever hirvoudi bemnoz ;
* A-hed ar waz o hiboudi
* Eur plac’h a deu d’huanadi…
* He c’halon baour a zo zammet
* Gant sonj amzeriou dremenet ;
* Sioul ha sioulik takennou dour
* A ruilh war he diouchod ken flour…
* He zellou dous d’an nenv zavet,
* Hi a ouel d’e muian-karet ;
* D’an hini a laras d’ezi :
* — D’it ma c’halon, d’in da hini ! —
* An hunvre kaer na badas ket :
* Galv-Doue an eus bet trec’het…
* III
* Tavit, paouezit da ouela,
* Sec’hit ho taerou, o Tina !
* Tinaïg, sec’hit ho taerou,
* Doue a chilaou ho klemmou ;
* Hen n’ankoua ket eur bedennig,
* Hen na zilez ket eur goulmig…
# Ar goukou

| ◄ Ar c’honikl | Ar goukou | Karantez ar vro (gand eunn ton) ► |
* Diskabel evel diarc’henn,
* Bugelik gae pa redenn
* Er c’hrinenn leun a vokejou,
* Va c’halounik a dride,
* Enn eur wezenn pa gane
* Rouanez ker ann hanv, ar goukou.
* Ouz breac’h va muia karet
* A dlie beza va fried,
* Pa zistroenn euz ar pardouniou,
* Va c’haloun, krenv, a lamme
* Em c’hreiz, bep gweac’h ma kane
* Rouanez ker ann hanv, ar goukou.
* Med abaoue, war ann douar,
* Em euz bet meur a c’hlac’har,
* E-kreiz ar grevusa poaniou ;
* Dilezel a rann va foan,
* Enn eur mare, pa glevann
* Rouanez ker ann hanv, ar goukou.
* Euz a wezenn da wezenn,
* Koukou, losk da ganaouenn,
* Dindan ann envou ken skeduz ;
* D’ar galoun e levenez
* Ha d’ar galoun enn enkrez,
* Da ganaouenn zo dudiuz.
# Sikour hor Zalver

| ◄ Tron ar C’hras | Sikour hor Zalver | Asgre Jesus ► |
"Gwerz ar Vechantez"
* 2.
* Mes Jesus a lavaraz, o lenn he galoun fall:
* Nac’het e vezin ganez. Ar breuven zeu raktal.
* Eun nebeut amzer goude, dirag an dud direiz
* Hen a nac’haz ar Zalver, kollet oe bet he feiz.
* 3.
* Mes neuze tost d’ar pe’her Jesus en em gavaz
* Hag euz he gouezidigez e sellas dre he c’hras,
* Ha da Ber teuaz envor euz komzou an Aotrou
* Er meaz ez eaz nec’het, da skulia kalz daerou.
* 4.
* piou a c’hell lavarout pebeuz nerz zo roet
* En eur zell euz a Jesus, d’an nep zo distroet
* En ven hen dije kanet ar c’hok kalz a wechou,
* Skornet a oa he galoun, hep sell piz an Aotrou.
* 5.
* Ped gwech ive kristenien, goude hon holl westlou
* Ez omp kwezet er pec’hed, distroet d’hon gwallou
* Troomp brema var Jesus, hon spered, hon c’haloun
* Hag eun devez en envou vefomp dirag he dron.
# Seziz Gwengamp (Duhamel)

Oberennoù damheñvel pe handelvoù all zo ivez, gwelout Seziz Gwengamp.
| ◄ Izabel ar Yann | Seziz Gwengamp | Fontanella ► |
* ’Oa karget kêr a zoudarded,
* Hag ar c’hanonier a oa lac’het.
* An dukez Anna a lare
* D’ar ganonierez pa salude :
TRADUCTION. — La ville était pleine de soldats, — Et le canonnier était tué. — La duchesse Anne disait — A la canonnière, en la saluant…
Chanté par Marguerite Philippe, Pluzunet. Phono F. Vallée (Fac. des L., Rennes).
# Silvestrig

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Silvestrik e Trente mélodies populaires de Basse-Bretagne gant Louis-Albert Bourgault-Ducoudray ;
** Silvestrik (Adembannadur 1931)
* Silvestrik e Gwerziou Breiz-Izel gant Fañch an Uhel ;
* Silvestrig (1) ha Silvestrig (2) e Gwerziou ha Soniou Breiz-Izel gant Maurice Duhamel ;
* Silvestrik e Kanaouennou Breiz-Izel gant Maurice Duhamel
Sellet ivez, evit an ton, ouzh :
* Giriou prisius gant Gwilh ar C’hoad
* Eur baoures eürus gant Marianna Abgrall
# Silvestrig (2)

Oberennoù damheñvel pe handelvoù all zo ivez, gwelout Silvestrig.
| ◄ Silvestrig (1) | Silvestrig (2) | Pontplankoad ► |
* Etre chapel Sant-Efflam ha tosen Mene Bre,
* ’Zo eur c’habiten yaouank o sevel eun arme,
* ’Zo eur c’habiten yaouank o sevel eun arme ;
* Me ’m eus eur mab Silvestrig a lavar mont iwe.
TRADUCTION. — Entre la chapelle de Saint-Efﬂam et la colline du Menez—Bré, — Est un jeune capitaine qui lève une armée (bis) ; — J’ai un jeune fils, Silvestric, qui dit qu’il ira aussi.
Chanté par Marie-Cinthe Toulouzan, Port-Blanc.
* Etre chapel Sant Efon ha Chapel Sant Herve,
* ’Zo eur c’habiten yaouank o sevel eun arme ;
* ’Zo eur c’habiten yaouank o sevel eun arme ;
* Me meus eur mab Silvestrig a lare mont iwe.
TRADUCTION. — Entre la chapelle de Saint-Efon (?) et la chapelle de Saint-Hervé, — Est un jeune capitaine qui lève une armée (bis) ; — J’ai un ﬁls, Silvestric, qui disait qu’il irait aussi.
Chanté par Louise Méhauté, Trégonneau. Phono Y le Moal.
* ’Barz en parez Sant Serve, War vordig Mene Bre,
* ’Zo eur c’habiten yaouank o sevel eun arme,
* ’Zo eur c’habiten yaouank o sevel eun arme ;
* O me ’meus ma mab Silvestrig zo o vonet ive.
TRADUCTION. — Dans la paroisse de Saint-Servais ; tout auprès du Menez-Bré, — Est un jeune capitaine qui lève une armée (bis) ; — J’ai mon ﬁls, Silvestric, qui part aussi.
Chanté par M. le Boulc’h, Scrignac. Phono F. Vallée.
# Silvestrig (1)

Oberennoù damheñvel pe handelvoù all zo ivez, gwelout Silvestrig.
| ◄ Yannig ar “ bon-garçon ” | Silvestrig (1) | Silvestrig (2) ► |
* M’em eus eur mab Silvestrig ha n’em eus nemetan
* Hag ’n eus bet hardison da zont d’am glac’haran ;
* Bet ’n eus an hardiegez da vont arôk e ben,
* Eman soudard en arme, dirag e gabiten.
TRADUCTION. — J’ai un fils, Sylvestric, et je n’ai que-lui, — Et il a eu la hardiesse de venir m’affliger ; — Il a eu la hardiesse d’aller au devant de sa tête [de faire un coup de tête] ; — Il est soldat dans l’armée, devant son capitaine.
Chanté par Maryvonne Bouillonnec. Tréguier
# Silvestrik (Bourgault-Ducoudray)

Oberennoù damheñvel pe handelvoù all zo ivez, gwelout Silvestrig.
| ◄ Er sabotier | Silvestrik | War bont ann Naonet ► |
* Entré Iliz sant Lorenz ha Chapel sant Hervé
* Zo un dengentil iaouank o sevel he armé
* Zo un dengentil iaouank o sevel he armé
* Me meuz ur mab Silvestrik hag e lar mont ivé.
Cette belle mélodie, qui est dans le mode mineur, n'est pas sans intérêt, au point de vue rythmique.
Le repos régulier que fait le chanteur à la fin de chaque vers et que nous avons reproduit scrupuleusement, donne à la phrase musicale correspondante une étendue de sept mesures. Chacun de ces membres pourrait être considéré comme formant une grande mesure a 7/2.
Chantée par M Le Goaz Guingamp
# Silvestrik (Duhamel, Kanaouennou Breiz-Izel)

Oberennoù damheñvel pe handelvoù all zo ivez, gwelout Silvestrig.
| ◄ An durzunel | Silvestrik | Kleuein e hrér er hoed ► |
* ’Barz en parez Sant Serve war vordig Mene-Bre,
* ’Zo eur c’habiten yaouank o sevel eun arme,
* ’Zo eur c’habiten yaouank o sevel eun arme,
* Me’m eus eur mab, Silvestrik, ’zo o vonet ive.
* Me ’m eus eur mab Silvestrik, ha n’am eus nemet-han ;
* N’eus soudard ’barz ar vanden a gareur evel-t-an !
* Me am bo ar vadelez da vonet d’hen goulen,
* Gant kalz a dud a feson digant e gabiten.
* Ar c’habiten p’hen klevas da zelaou ’zo chomet :
* — Ganec’h, denig ansien, me a zo saouezet !
* Fellout d’ec’h trompla ’r roue, ha kaout e zoudarded ?
* Touchet hen eus an arc’hant, d’an arme renk monet !
* » Pa rofac’h d’in pemp kant skoed, n’ho po ket anezan.
* Na eus soudard er vanden a blij d’in evel-t-han. »
* — Adieu eta, Silvestrik, er giz eur mab prodig !
* Ma vijac’h chomet er ger, ni vije pinvidik ! »
* Pa oan me en Roz-Julou, em gwele kousket mat,
* Me gleve merc’hed ’r Roudour o kana zon ma mab
* Ha me ’trei eus ar voger, hag o kommans goela :
* Aotrou Doue, Silvestrik, pelec’h out-te brema ?
* Marteze te zo maro pemp kant leo diouz-in,
* Taolet da eskernigou d’ar pesked da zibri !
* Taolet da eskernigou da zibri d’ar pesked,
* Ma vijent ganin, brema, me ’m boa ho briated !
* Me ’m eus eun evnig bihan du-man, en toul ma dor,
* ’Barz ekreiz tre daou vean, en eun toul ar vogor,
* ’ Barz ekreiz tre daou vean, en eun toul ar vogor,
* Tromplet eo ma spered mar n’ema ket en gor…
* — Na te, ma evnig bihan, te az eus diou-askel,
* A nijfe dreist ar mor bras, o ya ! dreist ar mor pell ?
* A nijfe evidon me betek pen an arme,
* Da c’houzout hag ema Silvestrik en bue ?
* — Demad d’ec’h c’houi, Silvestrik, demad doc’h a laran.
* — Ha d’id ive, evn bihan, pa ’z out deut bet aman.
* — Me zo digaset ama gant ho tad dezolet,
* Hag a lavar, Silvestrik, ez eo c’houi ’zo kiriek !
* — Diskennet, evnig bihan, diskennet war h’ taou droad,
* Ma skrivin dec’h eul lizer da gas d’ar ger d’am zad ;
* Ma skrivin dec’h eul lizer da gas d’ar ger d’ezhan,
* ’Barz daou vloaz a hirio e vin arru gantan… »
* Pa oa an tad dezolet o ober e ganvou,
* A oa e vab Silvestrik ’n toul an nor o selaou
* — Na seset, tad dezolet seset c’houi da wela ;
* Sellet ho mab Silvestrik a zo arru ama !… »
# Gouel an Dedy

| ◄ ar Relegou | an Dedy | sant Caourintin ► |
Ar 4 Ps. quenta eus a C’housperou ar zul, p. 496 ; hac evit pempet Ps. Lauda , Jerusalem, paj. 503.
Urbs Jerusalem beata, Dicta pacis visio, Quæ construitur in cœlis Vivis ex lapidibus, Et angelis coronata, Ut sponsata comite.
Novo veniens è cœlo Nuptiali thalamo, Præparata, ut sponsata Copuletur Domino : Plateæ et muri ejus Ex auro purissimo.
Portæ nitent margaritis, Adytis patentibus ; Et virtute meritorum Illùc introducitur Omnis qui ob Christi nomen Hic in mundo premitur.
Tunsionibus, pressuris Expoliti lapides, Suis coaptantur locis Per manus artificis, Disponuntur permansuri Sacris ædificiis.
Gloria et honor Deo Usquequaquè altissimo, Unà Patri, Filioque, Inclyto Paracleto, Cui laus est, et potestas, Per æterna sæcula. Amen.
# Gouel an oll Esquibien, etc.

| ◄ an oll Zænt | an oll Esquibien, etc. | ar Relegou ► |
Ar 4 Ps. quenta eus a C’housperou ar zul, p. 496, hac evit pempet Ps. Memento, p. 511.
O sacerdotum veneranda jura ! Cùm reum solvunt, Deus ipse solvit ; Cùm ligant sontem, Deus ipse sontis Vincula nectit.
Verba dùm promunt, populus fidelis Excipit vocem, cupidus doceri, Atque divinæ sacra verba legis Mente recondit.
Dùm sacerdotes tua sacra tractant, Christe, fac sacris quibus applicâsti, Consonent mores, populique fiat Forma sacerdos,
Luminis splendor, patris una proles, Christe, te pronus veneretur orbis, Qui sacerdotes per amoris almi Flamen inungis. Amen.
# Gouel an Anaon

| ◄ Ma filhorez vihan | Gouel an Anaon | Kenavo ► |
War don : A vihanig am eus pec’het…
* Ar c’hleier ebarz o zouriou
* A zon hirie truezus,
* O mouez a zeblant d’imp klemmou
* An Anaon gwalleürus…
* Sonj e tigasont d’imp-ni c’hoaz
* Dimeus an holl ineou,
* A c’houlen en o enkrez vraz
* Ouzimp zikour d’o foaniou !
* Chilaouomp eta, tud kristen,
* Klemmou hon c’herent maro,
* A zo pell zo ’ barz an anken
* O c’hortoz hon fedenno.
* Demp holl, mar karet, d’ar vered
* D’ober enni eun tam tro ;
* Ha war o beziou daoulinet,
* Evitê ni a bedo…
* — Tosta ’ta, pried glac’haret,
* Ha pa vi ouz troad ar be,
* Elec’h ’man korf da wreg karet,
* Ped Doue vit hec’h ine !
* Tad ha mam gez, skuilhet daerou
* Aze war be ar bugel,
* A dlee en fin ho teïou
* O sebelia kent mervel…
* Sed-han aze ’barz ar be dôn,
* Gant an Ankou eo falc’het,
* Ranna ra hirie ho kalon,
* Evitan pedet, pedet ! !
* — Bugale, potred ha merc’hed,
* Stouet war be mam ha tad,
* Dre o foan ho peus eürusted,
* Evidoc’h ez int bet mad…
* Pedet evit ho tudou kez,
* Skanvaet d’e o foaniou ;
* Bezet sonj outô aliez,
* Dizammet o ineou !
* — O breudeur ha c’houi, c’hoarezed,
* D’an den yaouank zo aman,
* Petra talv d’ho korf kaout gened
* D’an douar ’teuï da vreinan
* Deut ive da ouela dourek
* War be ho preur pe ho c’hoar
* Marteze c’houi a zo kiriek
* D’e anken ha d’he glac’har…
* Kristenien, na pebez kentel,
* Roet d’imp gant ar gouel-ma ;
* P’eo gwir ez eo red d’imp mervel,
* Karomp Doue en pep tra.
* Ankouaomp hon dizunvaniez,
* Hon c’hasoni, drouk-komzou,
* Hag impliomp mad hon devez
* Da zikour ar Re-varo !
* Pedomp hirie braz ha bihan,
* Koz, yaouank, tud a bep stad,
* Evit an Anaon en poan
* Oh ! pedomp a galon vad !
* Bezomp holl ive unanet
* Da zikour an ineou,
* Zo gant o c’herent dilezet
* En kreiz an tân, er poaniou…
* diskan
* True, true, o ma Doue,
* Pardonit d’an Anaon ;
* Oute Jezus, true, true,
* Evite, pardon, pardon ! !
# Gouel an Drindet

| ◄ ar Pantecost | an Drindet | ar Zacramant ► |
Gousperou ar zul, paj. 496.
O lux beata Trinitas, Et principalis unitas ! Jàm sol recedit igneus, Infunde lumen cordibus.
Te manè laudum carmine, Te deprecamur vesperè ; Te nostra supplex gloria Per cuncta laudet sæcula.
Deo Patri sit gloria, Ejusque soli Filio, Cum Spiritu Paracleto, Et nunc et in perpetuum. Amen.
# Gouel an Holl-Zent hag an Anaon

| ◄ En bered ar barouz | Gouel an Holl-Zent hag an Anaon | Koun hag Esperanz ► |
* Unan eus ar poanio bras ez eo gwelet mervel,
* Ha den ’bet, ma ’n eus kalon, nan hall harz d’hen diskwel ;
* Seul-vui e ve karante, seul-vui e teu daero
* Da ruilhal ’hed an dioujod, pa c’hoarve ar maro.
* Piou ’ta deuy da frealzi ar c’halono rannet,
* Da skuilh eur veraden joa en ine glac’haret ?
* Sur ’walc’h nan eo ket ar bed, ’wit-ze re divalo,
* Eur Vam hepken ’hall neuze frealzi kalono !
* Ar Vam-ze eo an Iliz, hi ’vir ar re varo,
* Ha d’ar re ’van hi ive ’hall stanka an daero,
* Rak ar maro na droc’h ket chaden ar garante ;
* Ar re varo ’hallomp c’hoaz darempredi gante.
* O, levenez ar c’hristen pa dro e zaoulagad
* Trezek an Nenv, ’lec’h en eus mignoned a vagad !
* Tad, mam, breudeur ha re-all a zelaou e beden ;
* Pebez dudi o fedi, pa ve stard ar greden !
* Ma ’man ar c’horf er vered, an ine n’eman ket,
* Ar maro war an ine n’an eus tam krog ebet,
* Henvel ouz eur luc’heden, ’rôk ’ve ar c’horf sklaset,
* An ine dirak Doue dustu a ve kaset.
* Ma pouez war an ine-ze sam ar pec’hed marvel,
* En em gav kerkent stlapet ebarz eur lec’h izel,
* Lec’h a hanvomp an ifern, a bado da viken,
* Lec’h milliget ’lec’h nan eus nemet poan hag anken.
* ’Met bean ’zo ineo, ha kalz a ve ane,
* A dremen dre eur lec’h-all, eur lec’h pell ac’hane,
* Ewit peurbaean o dle, ’n eur dremen dre an tan,
* D’ar re-ze, da c’hras Doue, ’c’hellomp berrât ar boan.
* D’abarde gouel en Holl-Zent, an Iliz d’imp a lar
* Kât sonj eus hon mignoned, diwall da vout digar,
* Kât sonj dreist-oll eus ar re hon deus kement karet,
* Hag o deus er Purgator poanio meurbet kalet.
* Nan eo ket en Breiz-Izel, bro an dud a galon,
* E ve ken prim dilezet hag ankouet an Anaon,
* E-keit ma troo an heol tro-zro d’hon ilizo,
* E welfer ar Vretoned stouet war ar beio.
* Krog eo an delio, ’darre da velenât er gwe,
* Hag an amzer da yenan, da vean berr an de ;
* Tostât a ra ar gouel kaer, gouel bras an ineo,
* Ma lavar d’imp an Iliz sonjal ’n hon zud varo.
* Kempennet, o Bretoned, beio ho tud varo,
* Skuilhet warne, ma karet, mesket gant ho taero,
* Dour binniget, mes dreist-oll, n’ankouet ket ar beden,
* Ha ’wit hoc’h Anaon, Jezuz ’n ho kalon gret disken.
# Gouel an Ascension

| ◄ Gouel sant Briec | an Ascension | ar Pantecost ► |
Ar 4 Ps. quenta eus a C’housperou ar zul, pajen 496.
Laudate Dominum omnes gentes : laudate eum omnes populi.
Quoniàm confirmata est super nos miserïcordia ejus : et veritas Domini manet in æternum.
Gloria Patri, etc.
Jesu, nostra redemptio, Amor et desiderium ; Deus, creator omnium, Homo in fine temporum.
Quæ te vicit clementia, Ut ferres nostra crimina ; Crudelem mortem patiens, Ut nos à morte tolleres.
Inferni claustra penetrans, Tuos captivos redimens; Victor triumpho nobili, Ad dextram Patris residens.
Ipsa te cogat pietas, Ut mala nostra superes ; Parcendo et voti compotes Nos tuo vultu saties.
Tu esto nostrum gaudium, Qui es futurus præmium : Sit nostra in te gloria, Per cuncta semper sæcula. Amen.
# Gouel an Hano santel a Jezus

| ◄ ar Rouanez | an Hano santel a Jezus | Epad ar C’horais ► |
Ar 4 Ps. guenta ar zul, hac evit pempet Ps. Credidi, propter, paj. 5o6.
Jesu dulcis memoria, Dans vera cordis gaudia : Sed super mel et omnia Ejus dulcis præsentia.
Nil canitur suavius, Nil auditur jucundius, Nil cogitatur dulcius, Quàm Jesus Dei Filius.
Jesu, spes pœnitentibus, Quàm pius es patentibus, Quàm bonus es quærentibus, Sed quid invenientibus ?
Nec lingua valet dicere, Nec littera exprimere, Expertus potest credere Quid sit Jesum diligere.
Sis, Jesu, nostrum gaudium, Qui es futurus præmium : Sit nostra in te gloria, Per cuncta semper sæcula. Amen.
# Gouel an Nedelec

| ◄ Epad an Azvent | Gouel an Nedelec | ar Rouanez ► |
Ps. Dixit, Confitebor ha Beatus vir, p. 496 ; De profundis, p. 494 ; Memento, p. 511.
Christe, Redemptor omnium, Ex Patre Patris Unice, Solus ante principium Natus ineffabiliter.
Tu, lumen, tu splendor Patris, Tu spes perennis omnium, Intende quas fundunt preces Tui per orbem famuli.
Memento, salutis Auctor, Quod nostri quondàm corporis, Ex illibata Virgine Nascendo, formam sumpseris.
Sic præsens testatur dies, Currens per anni circulum, Quod solus à sede Patris Mundi salus adveneris.
Hunc cœlum, terra, hunc mare, Hunc omne quod in eis est, Auctorem adventûs tui Laudans exsultat cantico.
Nos quoque qui sancto tuo Redempti sanguine sumus, Ob diem natalis tui Hymnum novum concinimus.
Gloria tibi, Domine, Qui natus es de Virgine, Cum Patre et Sancto Spiritu In sempiterna sæcula. Amen.